joelniklaus/EU_Wikipedias huggingface dataset:
Podhladinový hokej

Podhladinový hokej (iné preklady podvodný hokej, vodný hokej, (?) hokej pod vodou ; angl.: underwater hockey, UW hockey, octopush) je kolektívny bezkontaktný šport, ktorý sa hrá v bazéne. Šport, v ktorom proti sebe nastupujú dve šesťčlenné družstvá, je kombináciou ľadového hokeja a potápania. Cieľom hry je dopraviť olovený puk pomocou malej hokejky do bránky. Na významných podujatiach sú bazény vybavené kamerou a prenosy sa vysielajú divákom.

Dejiny 
Podhladinový hokej vznikol v roku 1954 v Spojenom kráľovstve zásluhou členov potápačského klubu, Alana Blakea, jeho ženy a priateľov. Vymyslel šport s ôsmimi hráčmi v tíme, olovené kruhové závažie a pálku na posúvanie oloveného disku. Meno Octopus (osem hráčov), squid (kĺzať) pre disk, cuttle (otvor pre záklopku) pre bránu a pusher (tlačiť,posúvať) pre hokejovú pálku, dali vzniknúť názvu športu Octo-push (osem tlačiacich, posúvajúcich). Šport si našiel zázemie hlavne v Západnej Európe (Spojené kráľovstvo, Francúzsko, Holandsko), na Balkáne (Slovinsko, Srbsko), v Amerike (USA, Kanada), v Oceánii (Austrália, Nový Zéland) či Južnej Afrike. Šport je registrovaný vo Svetovej konfederácie činností pod vodou (CMAS), ktorá pravidelne organizuje majstrovstvá sveta (od roku 1980) či majstrovstvá Európy v tomto športe.

Stručné pravidlá 
 tím tvorí 6 hráčov v bazéne a 4 hráči na striedačke (tá je na okraji bazéna), ktorí môžu kedykoľvek nahradiť hráča v bazéne
 hracia doba je 2 x 15 min s 3 minútovou prestávkou 
 olovený puk, ktorý je potiahnutý gumou, váži od 1,2 do 1,5 kg
 každý hráč musí byť vybavený plutvami, čiapkou, šnorchlom, potápačskými okuliarmi, rukavicou a hokejkou
 hracia plocha má byť 2025 m dlhá a 1215 metrov široká a hrá sa v hĺbke aspoň 2 m
 šírka bránok, ktoré sú na protiľahlých koncoch hracej plochy bazéna, je 3 m, a sú to akési žľaby
 stretnutie rozhodujú 3 rozhodcovia, hlavný je na suchu a 2 pomocní sú s kyslíkovou bombou a v neopréne pod vodou; dorozumievajú sa zvukovými signálmi, ktorým musia rozumieť aj hráči; na suchu je takisto aj časomerač a zapisovateľ
 hokejky sú mierne zahnuté a majú dĺžku 35 cm
 zakázané sú auty, zlé striedania, fauly 
 menší priestupok (hákovanie, držanie) sa trestá 2 minútami, väčší za hrubosť aj do konca zápasu

Referencie

Pozri aj 
 Svetová konfederácia činností pod vodou
 Majstrovstvá sveta v podhladinovom hokeji
 Podhladinové ragby

Iné projekty

Externé odkazy 
 Podvodný hokej na stránke Svetovej konfederácie podvodných športov 
 Podvodný hokej na stránke KPH Serrasalmus České Budějovice 
 Informácie o podvodnom hokeji 
 Podvodnom hokeji vo svete

Zdroj 

 
Kolektívne športy
Vodné športy
Hokej
Španí laz

Španí laz () je vrch v Krupinskej planine, neďaleko obce Stredné Plachtince.

Charakteristika 
Vrch sa nachádza na juhu pohoria, na styku s Ipeľskou kotlinou, približne 6 km západne od Veľkého Krtíša. Rozsiahly vrchovinový chrbát má pretiahnutý tvar a v severozápadnej časti nadväzuje na výškovo podobné vrchy. Na hrebeni s rozsiahlou plošinou sa nachádzajú laznícke usadlosti, využívajúce lúčnaté časti vrchu. V strednej, najvyššej časti Španieho lazu sa nachádza vysielač, ktorý uľahčuje identifikáciu. Nachádza sa tu tiež meteorologický radar SHMÚ.

Z južných častí hrebeňa sú výhľady na široké okolie Veľkého Krtíša a Poiplie.

Vysielač Španí laz 
V najvyššej časti Španieho lazu sa nachádza televízny (v súčasnosti nevysiela) a rozhlasový vysielač, ktorý bol uvedený do prevádzky vo februári 1979. Tvorí súčasť južnej retranslačnej magistrály a zo 61 m vysokej oceľovej priehradovej veže šíri signál televíznych i rozhlasových staníc pre región západného Novohradu a východného Hontu.

Šírený program 
Poloha vysielača na výbežku Krupinskej planiny a jeho efektívna výška vytvára s vysokým vyžiareným výkonom predpoklad na pokrytie primárneho územia. Členitý reliéf krajiny sťažuje príjem signálu a práve vysielač na Špaňom laze pokrýva veľa takýchto lokalít, roztrúsených na juhu stredného Slovenska. Signál z vysielača má presahy do susedných regiónov i blízkeho Maďarska a nadväzuje na vysielače Sitno, Blatný vrch a Modrý vrch.

Vysielače FM

Najbližšie vysielače 
Okolité významné vysielače a vzdialenosť k nim:

Prístup  
 cestou z Plachtinských lazov
 lesom zo Stredných Plachtiniec

Poznámky

Referencie

Pozri aj 
 Zoznam vysielačov na Slovensku

Externé odkazy 
 Stránka o vysielači
 História vysielania
 Stránky poskytovateľa DVB-T signálu

Španí laz
Vrchy v Krupinskej planine
Vrchy v okrese Veľký Krtíš
Vrchy pod 1000 metrov na Slovensku
Jaroslav Vlček

Jaroslav Vlček (* 22. január 1860, Banská Bystrica† 21. január 1930, Praha) bol český a slovenský literárny historik.

Životopis 
Narodil sa v Banskej Bystrici v rodine českého gymnaziálneho profesora Václava Vlčeka a slovenskej matky Emílie rod. Hammerschmidovej. Po jeho narodení sa rodina odsťahovala do Prahy, kde Vlček absolvoval základnú školu. Po smrti otca (1870) sa s matkou vrátil do Banskej Bystrice a tam roku 1878 na gymnáziu zmaturoval. Vyštudoval Filozofickú fakultu UK v Prahe. Stal sa spoluzakladateľom a prvým predsedom študentského spolku Detvan.

V roku 1882 nastúpil na miesto stredoškolského profesora v Brne. V roku 1901 sa stal členom Královskej českej spoločnosti náuk a ten istý rok bol vymenovaný za profesora českého jazyka na Filozofickej fakulte Karlovej univerzity.

Prispieval do mnohých časopisov, predovšetkým literárnymi kritikami a literárno-historickými prácami.

V roku 1989 boli jeho pozostatky prevezené do Martina na Národný cintorín.

Dielo 
Jeho dielo je ovplyvnené pozitivizmom.

 Literatura na Slovensku, její vznik, rozvoj, význam a úspěchy (1881)
 Přehled dějin literatury české (1885)
 Dejiny literatúry slovenskej (1890)
 Dějiny české literatury (18921921)
 První novočeská škola básnická (1896)
 Pavel Josef Šafařík (1896)

Referencie

Literatúra 
 PÍSKOVÁ, Milada: Jaroslav Vlček a česká literatura. Sborník prací Filozoficko-přírodovědecké fakulty Slezské univerzity v Opavě, A3, 2001, s. 54-57.

Externé odkazy 
 Záznam o narodení a krste v matrike záznam číslo 13; pokrstený ako Jaroslavus Josephus Vlček

Slovenskí literárni historici
Českí literárni historici
Slovenskí stredoškolskí pedagógovia
Slovenskí univerzitní profesori
Vyučujúci na Filozofickej fakulte Karlovej univerzity
Absolventi Filozofickej fakulty Karlovej univerzity
Slovenské osobnosti českého pôvodu
Pochovaní na Národnom cintoríne v Martine
Osobnosti z Banskej Bystrice
Modrý vrch (Belianske kopce)

Modrý vrch () (alebo aj Veľký vrch) je najvyšší vrch Belianskych kopcov v Hronskej pahorkatine. Nachádza sa asi 4 kilometre severozápadným smerom od Štúrova.

Charakteristika 
Vrch má tvar vyvýšenej plošiny bez výraznejších útvarov. Vystupuje nad okolitú krajinu o približne  a tvorí najjužnejšiu časť podunajských pahorkatín. Vrch je sčasti porastený dubovým lesom, časť južných svahov pokrývajú viniče.

Vysielač Modrý vrch 
V najvyššej časti Modrého vrchu sa nachádza vysielač Štúrovo. Oceľová konštrukcia s výškou 55 metrov bola postavená v roku 1971 a šíri signál televízie i rozhlasu. Nadväzuje na vysielače Kamzík, Zobor a Sitno a primárne pokrýva mesto Štúrovo s okolím. Vysoký vyžiarený výkon zabezpečuje kvalitné pokrytie v celej juhovýchodnej časti Podunajskej nížiny a dolného Pohronia, s presahmi do Maďarska.

Asi 2 km západne sa nachádza aj súkromný rádiový vysielač.

FM vysielače

Vysielače DVB-T

Najbližšie vysielače 
Okolité významné vysielače a vzdialenosť k nim:

Prístup 
 lesom z okolitých obcí Belá, Kamenný Most a Nána

Referencie

Externé odkazy 
 Stránka o vysielači
 História vysielania
 Stránky poskytovateľa DVB-T signálu

Vrchy v Podunajskej pahorkatine
Modrý vrch
Loser (Beck)

„Loser“ je skladba amerického alternatívneho rockového hudobníka Becka. Skladbu napísal Beck a hudobný producent Carl Stephenson, pričom obaja spolu s Tomom Rothrockom ju produkovali. Skladba bola pôvodne vydaná ako Beckov druhý singel cez nezávislé hudobné vydavateľstvo Bong Load Custom Records vo formáte 12" vinyl dňa 8. marca 1993.

Keď bola skladba prvýkrát nezávisle vydaná, bola hraná viacerými modernými rockovými rozhlasovými stanicami a jej popularita napokon viedla k zmluve s hudobným vydavateľstvom DGC Records, ktoré je sesterským vydavateľstvom Geffen Records. Pop opätovnom vydaní pod vydavateľstvom DGC, skladba dosiahla v apríli 1994 10. misto v rebríčku Billboard Hot 100, čím sa stala Beckovým prvým singlom vo vedúcom rebríčku. Skladba bola nasledovne vydaná z jeho albumu Mellow Gold.

Zoznam skladieb
Všetky skladby napísal Beck, ak nie je uvedené inak.

Bong Load 12" (BL5)
„Loser“ (Beck, Carl Stephenson) – 3:58
„Steal My Body Home“ – 5:18

USA CD (DGCDM-21930)
„Loser“ (Beck, Carl Stephenson) – 3:58
„Corvette Bummer“ – 4:57
„Alcohol“ – 3:51
„Soul Suckin Jerk (Reject)“ – 6:10
„Fume“ – 4:29

USA 7" (DGCS 7-19270) a USA kazeta (DGCS-12270)
„Loser“ (Beck, Carl Stephenson) – 3:58
„Alcohol“ – 3:51

UK 7" (GFS 67) a UK kazeta (GFSC 67)
„Loser“ (Beck, Carl Stephenson) – 3:58
„Alcohol“ – 3:51
„Fume“ – 4:29

UK CD (GFSTD 67) a Švédske CD (GED 21891)
„Loser“ (Beck, Carl Stephenson) – 3:58
„Totally Confused“ – 3:28
„Corvette Bummer“ – 4:56
„MTV Makes Me Want to Smoke Crack“ (Lounge Version) – 3:29

Rebríčky

Pozície v rebríčkoch

Koncoročné pozície v rebríčkoch

Referencie

Externé odkazy
„Loser“ v zozname 500 Greatest Songs of All Time časopisu Rolling Stone

Single z 1993
Single Becka
Piesne z 1993
Piesne Becka
Raprockové piesne
Dušan Bruncko

Doc. RNDr. Dušan Bruncko, CSc. (* 12. február 1955, Žilina – † 29. marec 2022, Košice) bol slovenský časticový fyzik, vedúci skupiny ATLAS na Ústave experimentálnej fyziky SAV v Košiciach.

Životopis 
Vyštudoval matematicko-fyzikálnu fakultu na Karlovej univerzite v Prahe, už pred rokom 1989 pracoval v CERN-e v rámci experimentu HELIOS-3, po revolúcii bol členom experimentu H1 v DESY Hamburg, od roku 1992 do 2006 bol šéfom Oddelenia subjadrovej fyziky Ústavu experimentálnej fyziky košickej SAV. V rokoch 1992 – 1994 bol šéfom účasti SR v projekte R&D33. Od roku 1996 je slovenským koordinátorom experimentu ATLAS v CERN-e. Od roku 1996 je vedúcim vedeckým pracovníkom SAV.

Absolvoval množstvo študijných pobytov v zahraničí. Spoluorganizoval viacero medzinárodných konferencií. Má za sebou množstvo odborných prác, vystúpení na konferenciách, počet citácií je okolo osemtisíc. V súčasnosti sa venuje analýze údajov pochádzajúcich z protón-protónových zrážok získaných detektorom ATLAS.

Odborné študijné pobyty v zahraničí 
 1990 – 2004: DESY, Hamburg, Nemecko, (r. cca tri mesiace) ročne
 1989: CERN, Ženeva, Švajčiarsko
 1982 – 1988: Spojený ústav jadrových výskumov, Dubna, Rusko

Ocenenia 
 Cena SÚJV Dubna
 Cena SAV

Publikačná činnosť 
 Počet prác: 215 a značný počet konferenčných vystúpení
 Počet citácií: viac ako 7 900 (k 1. 1. 2005)
 Časopisecké publikácie: 200

Externé odkazy 
 Osobná stránka
 Profil na Osobnosti.sk
 Dušan Bruncko: Najkrajšia je fyzika nepoznaného

Slovenskí vedci
Slovenskí fyzici
Narodenia v 1955
Absolventi Karlovej univerzity
Meung-sur-Loire (obec)

Meung-sur-Loire je francúzska obec, ktorá sa nachádza v departemente Loiret, v regióne Centre. Názov mesta sa vyslovuje ako „Min-sur-Loár“. 

Leží na severnom brehu rieky Loira  od Orléansu. Prechádza ňou súbor troch riek nazvaný les Mauves, prameniacich na plošine Beauce. Nachádzajú sa pri nich protipovodňové bariéry asi  vysoké. Tieto bariéry sa budovali už od 10. storočia. Umožňujú udržiavať vodnú hladinu tak, aby pri rieke mohli pracovať mlyny. Obec je prepojená s cestnou sieťou národnou autocestou č. 152 na 15. zjazde. Má tiež železničnú stanicu. Nachádza s chránenej krajinnej oblasti európskeho významu údolia Loiry Natura 2000.

Poloha 
Obec má rozlohu . Najvyšší bod je položený  a najnižší bod

História mesta 
Meung-sur-Loire vznikol ako galo-románska obec latinsky nazvaná „Magdunum“.
 V roku 408 dobyli jej galo-románsku pevnosť Alani.
 Podľa tradície miesto obýval okolo roku 520 sv. Lifard a on aj postavil kanály nazvané neskôr „Les Mauves“.
 Je tam postavený kláštor, ktorý vznikol z kaplnky sv. Lifarda. Opevnené opátstvo pri kostole bolo postavené počas 12. storočia.
 V roku 1103 sa pevnosti zmocnil kráľ Ľudovít VI. O rok neskôr preniesli zostatky sv. Lifarda do kostola.
 V 12. storočí bol kostol renovovaný v gotickom štýle.
 V roku 1429 tu bolo poskytnuté prístrešie Jane z Arku.
 Kostol bol znovu renovovaný okolo 1570, v 19. storočí a v roku 1985.

Obyvateľstvo 
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

Známe osobnosti
 Baudry de Bourgueil (* 1046  † 1130), kronikár a kňaz, autor prózy „História križiackych vojen“ a „Dobytie Anglicka“ vo veršoch
 Jean de Meung (* cca 1240  † cca 1305), spoluautor najčítanejšieho stredovekého románu Roman de la rose
 François Villon (* 1431  † 1463), stredoveký básnik, bol uvrhnutý do podzemného žalára pri zámku Meung v roku 1461
 Jean Auguste Dominique Ingres (* 1780  † 1867), maliar, mal tu dom, v ktorom býval medzi 1853 – 1866
 Alain Corneau (* 1943  † 2010), filmový režisér a scenárista

Partnerské obce
  Bieruń, Poľsko
  Gundelgingen, Bádensko-Württembersko, Nemecko
  Lymn, Anglicko, Spojené kráľovstvo

Pozri aj
Zoznam obcí departementu Loiret

Referencie

Externé odkazy 
 Oficiálna stránka

Zdroj	

Obce v departemente Loiret
KNM-ER 42700

KNM-ER 42700 je nález lebky mladého dospelého jedinca z lokality Ileret (Koobi Fora) v Keni, asi z druhu Homo ergaster.

Nález pochádza z roku 2000. Nálezcom je Frederick Manthi. Vek je cca 1,55 mil. rokov. Formálne ho prvýkrát opísali Spoor et al. v roku 2007. Zaraďuje sa ako Homo erectus v širšom zmysle (tak napr. Spoor et al. 2007), Homo sp. (Baab 2008) či ako Homo ergaster. Nález vykazuje okrem znakov druhu Homo ergaster aj znaky, ktoré sa predtým považovali za typické pre ázijského Homo erectus, preto podľa niektorých názorov stiera rozdiely medzi tými dvoma (údajne samostatnými) druhmi. 

V tej istej lokalite sa v tom istom roku našiel aj nález sánky KNM-ER 42703, ktorý Spoor et al. pripísali druhu Homo habilis (asi v širšom zmysle) ako vôbec najmladší nález tohto druhu (Treba dodať, že sánka je značke poškodená, takže je priradenie k druhu Homo habilis trochu sporné, a že Wood 2011 [zrejme] omylom uvádza, že nález bol priradený druhu Homo erectus). Podobné datovanie a lokalita nálezov KNM-ER 42700 a KNM-ER 42703 podľa Spoor et al. robia neplauzibilnými názory, podľa ktorých sa Homo erectus/ergaster vyvinul z druhu Homo habilis, keďže tieto dva druhy podľa týchto dvoch nálezov existovali dlhý čas paralelne.

Referencie 
Wood, B.: Wiley- Blackwell Encyclopedia of Human Evolution, 2011
Homo ergaster in: Australian Museum
Spoor et. al. - abstrakt

Homo
Archeologické nálezy v Keni
Dievčenská skala

Dievčenská skala () je vrch v Slovenskom krase. Nachádza sa asi 3 kilometre južne od Rožňavy a na jej vrchole sa nachádza vysielač.

Charakteristika 
Vrch sa nachádza na severnom okraji vyvýšenej planiny bez výraznejších vrcholov, ktorá sa dvíha v podobe dlhého hrebeňa. Výškovo i tvarovo nevýrazný vrch má tak strmé len severné svahy, ostro vystupujúce z Rožňavskej kotliny. Hustý porast a náročný terén sťažuje prístup na planinu, ktorá patrí do Národného parku Slovenský kras.

Vysielač Dievčenská skala 
V najvyššej časti hrebeňa sa nachádza vysielač Dievčenská skala. Oceľová konštrukcia s výškou 65 metrov bola postavená v roku 1983 a šíri signál televízie i rozhlasu. Primárne pokrýva Rožňavskú kotlinu a je súčasťou južnej retranslačnej magistrály.

FM vysielače

Vysielače DVB-T

Najbližšie vysielače 
Okolité významné vysielače a vzdialenosť k nim:

Prístup 
 po  a  značke z Jovíc
 po  a  značke z Krásnohorskej Dlhej Lúky

Poznámky

Referencie

Externé odkazy 
 Stránka o vysielači
 História vysielania
 Stránky poskytovateľa DVB-T signálu

Vrchy v Slovenskom krase
Dievčenská skala
Vrchy v okrese Rožňava
Vrchy pod 1000 metrov na Slovensku
Vstup presvätej Bohorodičky do chrámu

Vstup našej presvätej Vládkyne, Bohorodičky Márie, vždy Panny do chrámu, skrátene Vstup presvätej Bohorodičky do chrámu alebo Uvedenie presvätej Bohorodičky do chrámu (gr. Εἴσοδος τῆς ῾Υπεραγίας Θεοτόκου ἐν τῷ Ναῷ, csl. Входъ во хрaмъ пресвятыя Владычицы нaшея Богородицы и приснодѣвы Марїи) je jeden z dvanástich veľkých sviatkov v gréckokatolíckej a pravoslávnej cirkvi. Slávi sa 21. novembra. 

Najstaršia zmienka o sviatku je zo 4. storočia od svätého Gregora Nysského. Svätá cisárovná Helena dala v Jeruzaleme postaviť chrám zasvätený Vstupu presvätej Bohorodičky do chrámu.

Podľa tradície svätí Joachim a Anna priviedli svoju dcéru Máriu ako trojročnú do jeruzalemského chrámu, kde ostala žiť a bola vychovávaná. Mária sa tak pripravovala na svoju úlohu Božej Matky – Bohorodičky v ustavičnej modlitbe a spoznávaní Svätého písma. Mnohé aspekty tohto sviatku pochádzajú z apokryfného Jakubovho protoevanjelia. Podľa tradície bola Mária v chráme živená archanjelom Gabrielom, ktorý jej prinášal potravu. Cirkev v tom vidí predobraz eucharistie. 

Sviatok oslavuje Máriu, ktorá vstupuje do pozemského chrámu, aby sa pripravila na to, že sa raz stane chrámom Boha. Silný je aspekt akejsi predohry či predzvesti diela Božej dobrotivosti a spásy, teda vtelenia Ježiša Krista. Zároveň Máriin vstup a život v chráme sú obrazom vstupu a života v chráme, ktorým je Kristus, pre každého veriaceho. 

Z liturgického hľadiska má tento sviatok jeden deň predsviatku (20. novembra) a štyri dni posviatku – odovzdanie sviatku je 25. novembra. Keďže sa slávi v čase Filipovky (pôstu pred Narodením Pána), v deň sviatku je výrazná úľava od pôstu.

V byzantskom obrade je tento sviatok vnímaný aj ako sviatok mníšstva, najmä ženského. Presvätá Bohorodička odišla do chrámu a žila tam v ustavičnej modlitbe, pôste, pokore a ústraní, čím dala vzor zasväteného života.

Iné projekty

Zdroje 
 Manel Nin: Dievčatko, v ktorom býva Boh - sviatok Vstupu presvätej Bohorodičky do chrámu v byzantskom obrade
 Введение во храм Пресвятой Владычицы нашей Богородицы и Приснодевы Марии (rusky)

Gréckokatolícka cirkev
Liturgický rok
Kresťanské sviatky
Kotník (vrch)

Kotník staršie Kolník () je vrch v Levočských vrchoch. Nachádza sa medzi obcami Nižné Ružbachy a Kolačkov  v okrese Stará Ľubovňa a je rozpoznateľný podľa vysielača na vrchole.

Charakteristika 
Vrch sa nachádza na severnom okraji pohoria, v blízkosti miest Stará Ľubovňa a Podolínec. Má tvar horského chrbta, tiahnúceho sa v smere SV–JZ nad údolím rieky Poprad. Poloha mimo bývalého VVP Javorina umožňovala prístup z okolitých obcí a existenciu turistických chodníkov.

Vysielač Kotník 
Na vrchole Kotníka sa nachádza 73 metrov vysoká telekomunikačná veža. Oceľová konštrukcia bola postavená v roku 1983 a šíri signál televízie i rozhlasu v oblasti Popradskej kotliny, Horného Spiša a Zamaguria. Nadväzuje na vysielače Kráľova hoľa a Stebnícka Magura.

FM vysielače

Vysielače DVB-T

Najbližšie vysielače 
Okolité významné vysielače a vzdialenosť k nim:

Prístup 
 po  značke z Nižných Ružbách
 po  značke zo Starej Ľubovne
 po  alebo  značke z obce Forbasy

Poznámky

Referencie

Externé odkazy 
 Stránka o vysielači
 História vysielania
 Stránky poskytovateľa DVB-T signálu

Vrchy v Levočských vrchoch
Kotník
Vrchy v okrese Stará Ľubovňa
Magurica

Magurica (miestne aj Magurič) () je vrch v južnej časti Laboreckej vrchoviny, priamo nad mestom Snina. Výhodnú lokalitu využíva vysielač, stojaci na vrchole.

Charakteristika 
Vrch sa nachádza na južnom okraji pohoria, nad údolím Cirochy, v blízkosti mesta Snina a obce Stakčín. Vrch je zalesnený a ponúka len obmedzené výhľady na mesto a okolie.

Vysielač Magurica 
Na vrchole Magurice sa nachádza 98 metrov vysoká oceľová konštrukcia, postavená v roku 1988. Vysielač šíri signál televízie i rozhlasu pre oblasť severovýchodného Slovenska a nadväzuje na vysielače Dubník, Stebnícka Magura a Trebišov.

FM vysielače

Vysielače DVB-T

Najbližšie vysielače 
Okolité významné vysielače a vzdialenosť k nim:

Prístup 
 lesom zo Sniny a Stakčína
 cestou zo Sniny

Poznámky

Referencie

Externé odkazy 
 Stránka o vysielači
 História vysielania
 Stránky poskytovateľa DVB-T signálu

Laborecká vrchovina
Magurica
Vrchy v okrese Snina
Vysielač Trebišov

Vysielač Trebišov () je rozhlasový vysielač, ktorý sa nachádza na Dolnom Zemplíne pri obci Bánovce nad Ondavou.

Vysielač sa nachádza na objekte sila, na ktorom je stožiar s anténami. Toto riešenie poskytuje v rovinatom prostredí Východoslovenskej nížiny dosiahnutie efektívnej výšky až 77 metrov. Vysielač šíri iba rozhlasový signál pre oblasť juhovýchodného Slovenska a nadväzuje na vysielače Dubník a Magurica.

FM vysielače

Najbližšie vysielače 
Okolité významné vysielače a vzdialenosť k nim:

Referencie

Externé odkazy 
 Stránka o vysielači
 História vysielania
 Stránky poskytovateľa DVB-T signálu

Trebišov
Stavby v okrese Michalovce
People Are People

„People Are People“ je desiaty britský singel britskej elektronickej rockovej skupiny Depeche Mode a tiež prvý hitový singel v USA a zároveň prvý singel z albumu Some Great Reward.

Skladbu napísal Martin Gore, ale za dance-popový nádych skladby je zodpovedný Alan Wilder. Alan napísal tiež B-stranu „In Your Memery“. Každá skladba má rozšírený mix v tomto poradí: „Different Mix“ a „Silk Mix“ (hoci niekedy je „In Your Memeory“ nesprávne označovaná ako „Silk Mix“).

Formáty a zoznamy skladieb
Spojené kráľovstvo
7" vinyl
Mute / Bong5
 People Are People (3:43)
 In Your Memory (4:01)
12" vinyl
Mute / 12Bong5
 People Are People [Different Mix] (7:11)
 In Your Memory [Slik Mix] (8:12)
Mute / L12Bong5
 People Are People [On-USound Mix] (7:30)
 People Are People (3:43)
 In Your Memory (4:01)
USA
7" vinyl
Sire / 7-29221
 People Are People (3:43)
 In Your Memory (4:01)
12" vinyl
Sire / 0-20214
 People Are People [Different Mix] (7:11)
 People Are People [On-USound Mix] (7:30)
 In Your Memory (4:01)
 Are People People?
CD 1991
CD singel bol vydaný v roku 1991 ako časť singlovej boxsetovej kompilácie.

Mute / CDBong5
 People Are People (3:43)
 In Your Memory (4:01)
 People Are People [Different Mix] (7:11)
 In Your Memory [Slik Mix] (8:12)

Pozície v rebríčkoch

Referencie

Single z 1984
Single z 1985
Single skupiny Depeche Mode
Piesne skupiny Depeche Mode
Synthpopové piesne
Dubník (288,8 m n. m.)

Dubník () je nevýrazný vrch v Borskej nížine, ktorý sa nachádza na Záhorí pri obci Borský Mikuláš. Prístupný je cestou z Borského Mikuláša.

Vysielač Dubník 
Rozhlasový a televízny vysielač pre Záhorie sa nachádza pod vrcholom Dubníka, v nadmorskej výške , južne od obce Borský Mikuláš. Oceľová konštrukcia veže je vysoká 71 metrov a bola dokončená v roku 1977. Signálom pokrýva oblasť Záhoria a nadväzuje na vysielače Kamzík a Veľká Javorina.

Vysielač DVB-T

Najbližšie vysielače 
Okolité významné vysielače a vzdialenosť k nim:

Pozri aj 
 Zoznam vysielačov na Slovensku
 Vysielač Mária Magdaléna

Referencie

Externé odkazy 
 Poloha na turistickej mape
 História vysielania
 Stránky poskytovateľa DVB-T signálu

Dubník (Borský Mikuláš)
Borská nížina
Vrchy v okrese Senica
Vysielač Mária Magdaléna

Vysielač Mária Magdaléna () je rozhlasový vysielač, ktorý sa nachádza na Záhorí pri obci Borský Mikuláš. Stojí asi 400 m východne od vysielača Dubník.

Oceľová konštrukcia vysielača je vysoká 50 metrov a nachádza sa na vrchu Mária Magdaléna, južne od obce Borský Mikuláš. Signálom pokrýva oblasť Záhoria a nadväzuje na vysielače Kamzík a Veľká Javorina.

FM vysielače

Pozri aj 
 Zoznam vysielačov na Slovensku
 Vysielač Dubník

Referencie

Externé odkazy 
 Stránka o vysielači

Mária Magdaléna
Slovenská bejzbalová federácia

Slovenská bejzbalová federácia (skr. SBF) alebo Slovenská baseballová federácia
je riadiacim orgánom bejzbalu na Slovensku. Vznikla v roku 1991. Je riadnym členom Medzinárodnej bejzbalovej federácie (IBAF), Európskej bejzbalovej konfederácie (CEB) a takisto aj Konfederácie športových zväzov SR (KŠZ SR).

Súťaže 
 Bejzbalová Interliga: 8 tímy (z toho 4 slovenské) (2011)
 Bejzbalová 1. liga: 6 tímov (2011)
 Bejzbalová liga kadetov: 4 tímy (2011)

Kluby 
 BC Slovan Bratislava 
 BK Apollo Bratislava
 Spiders Bratislava
 Fighting Flies Bratislava
 Angels Trnava
 BK Desperados Levice 
 1. BK Košice
 BK Nitra
 Outmen Skalica
 Pegasus Trenčín 
 Toreros Topoľčany
 Mohycans Svätý Jur
 Ahoj Piešťany
 Horses Prešov
 Gladiators Prievidza 
 Spišskí Rytieri Spišská Nová Ves
 BK Zvolen
 Šasi Žilina
 BK Maceitos Jelka

Pozri aj 
 Slovenská softbalová asociácia
 Slovenské národné bejzbalové družstvo mužov

Externé odkazy 
 Oficiálna stránka SBF
 SBF na stránke medzinárodnej bejzbalovej federácie 
 SBF na stránke Európskej bejzbalovej konfederácie 
 SBF na stránke www.sportslovakia.sk
 Kronika Slovenského športu

 
Národné bejzbalové zväzy
Bejzbal
Organizácie založené v 1991
Svetový mier

Svetový mier je ideál slobody, mieru a šťastia medzi všetkými národmi a ľuďmi. Je to idea planetárneho nenásilia, v ktorom štáty spolupracujú, buď dobrovoľne alebo pomocou systému riadenia, ktorý bráni konfliktom. Termín sa niekedy používa na označenie ukončenia všetkého nepriateľstva medzi všetkými jednotlivcami. Napríklad svetový mier by mohol nastať pomocou edukácie, inžinierstva, medicíny, diplomacie a ukončiť všetky formy boja.

Teórie svetového mieru
Navrhnutých bolo mnoho teórií ako dosiahnuť svetový mier. Niekoľko z nich nasleduje:

Rôzne politické ideológie
Svetový mier sa niekedy považuje za nevyhnutný výsledok určitej politickej ideológie."  Lev Trockij, teoretik marxizmu predpokladal, že proletárska svetová revolúcia povedie k svetovému mieru.

Demokratická teória mieru
Zástancovia kontroverznej demokratickej teórie mieru tvrdia, že demokracie nikdy alebo len zriedkavo viedli vojnu navzájom.

Existuje ale niekoľko vojen medzi demokraciami v minulosti.

Kapitalistická teória mieru
V eseji "The Roots of War" - "Podstata vojny" Ayn Rand tvrdí, že najväčšie vojny v histórii začali viac kontrolované ekonomiky proti voľnejším a že kapitalizmus dal ľudstvu najdlhšie obdobie mieru v histórii - periódu počas ktorej neboli žiadne vojny v celom civilizovanom svete - od Napoleonských vojen v roku 1815 do 1. svetovej vojny v roku 1914, s výnimkou Franko-Pruskej vojny (1870), Španielsko-americkej vojny (1898) a Americkej občianskej vojny (1860-1863), ktorá nastala asi v najliberálnejšej ekonomike sveta na začiatku priemyselnej revolúcie.

Globalizácia 
Gordon B. Hinckley videl trend v národnej politike, ktorou sa mestské a národné štáty zjednotili a navrhuje, že medzinárodná verejnosť môže v tom eventuálne pokračovať. Mnohé štáty ako Čína, USA, Austrália, Nemecko, India a Británia sa zjednotili z menších do jedného štátu a niektoré sú členmi EU, čo naznačuje, že ďalšia globalizácia vytvorí svetový štát.

Pozri aj
Globálny mierový index
Medzinárodný deň mieru

Referencie

Externé odkazy 
 worldchangeforum.org
  Global Open Peace Initiative (G.O.P.I.)]

Zdroj 

Mier
Slovenská asociácia amerického futbalu

Slovenská asociácia amerického futbalu (skr. SAAF) je riadiacim orgánom amerického futbalu na Slovensku. Organizuje všetky súťaže o titul majstra Slovenska. Venuje sa rozvoju amerického futbalu vo verziách 7 na 7, 11 na 11 a flag futbale. Vznikla v roku 2010 spojením už neexistujúceho zväzu SZAF a SAAF. Od júla 2014 je členom s Medzinárodnej federácie amerického futbalu (IFAF).

Súťaže

Slovenská futbalová liga (7 na 7) 
7 na 7 – zmenšená verzia amerického futbalu. Hlavný rozdiel medzi verziou 11 na 11 (klasický americký futbal) je v počte hráčov na ihrisku, kde na ihrisku proti sebe stoja vždy 7 hráčov z jedného tímu. Doteraz sa tzv. „malá liga“ hrala v období od apríla do júla. Rok 2014 priniesol v tomto smere zmenu a presúva sa na jeseň.

Slovenská futbalová liga (11 na 11) 
11 na 11 – klasická verzia amerického futbalu. Hrá sa podľa pravidiel IFAF (odvodených od pravidiel NCAA (vysokoškolský futbal v USA)). Čisto slovenská liga 11 na 11 sa hrala na území Slovenska v rokoch 2010 až 2012. Roky 2013 a 2014 sa liga 11 na 11 nehrala. Z dôvodu malého počtu účastníkov ligy tak väčšie kluby uprednostnili zahraničné súťaže. Od roku 2015 sa liga opäť začala organizovať, tentokrát so šiestimi účastníkmi. Premiérovo sa o titule majstra SR rozhodovalo vo finálovom zápaseSlovak Bowle. V prvom ročníku o Slovak Bowl zvíťazilo družstvo Bratislava Monarchs, ktoré vyhralo nad Trnavou Bulldogs 42 : 33. V roku 2016, keď Monarchs odiišel hrať do rakúskej ligy, sa majstrom SR sa stalo družstvo Trnava Bulldogs, keď vo finále vyhralo nad Žilinou Warriors 63 : 7.

Majstri Slovenska vo verzii 11 na 11 
 2010: Zvolen Patriots (organizoval ju SZAF)
 2011: Bratislava Monarchs
 2012: Bratislava Monarchs
 2015: Bratislava Monarchs
 2016: Trnava Bulldogs                                           

2017: Bratislava Monarchs
 2017: Bratislava Monarchs

•  2018: Trnava Bulldogs

•  2019: Bratislava Monarchs

Slovenská flag futbalová liga 
Flag futbal – bezkontaktná verzia amerického futbalu, pre jej finančnú a technickú nenáročnosť vhodná pre širšiu verejnosť. V roku 2014 sa na Slovensku uskutočnil prvý oficiálny ročník súťaže o titul majstra Slovenska vo flag futbale.

Reprezentácia 
Slovenské národné družstvo mužov pôsobí pod záštitou SAAF. Do roku 2017 odohralo 5 zápasov, vo všetkých prehralo. Priemerná návštevnosť na domácich zápasoch slovenskej reprezentácie bola 3 000 divákov.

Kluby

Slovenská futbalová liga

Ďalšie kluby 
 Trenčín Spartans (vznik v 2010)
 Poprad Rocks  (vznik v 2012)
 AFT Nové Zámky (vznik v 2013)

Pozri aj    
 Slovenské národné družstvo amerického futbalu mužov

Externé odkazy 
 Oficiálna stránka SAAF
 Americký futbal na Slovensku

 
Národné zväzy amerického futbalu
Americký futbal
Organizácie založené v 2010
Crawling

„Crawling“ je skladba americkej rockovej skupiny Linkin Park. Je to piata skladba z ich debutového albumu Hybrid Theory. Bola vydaná ako ich druhý singel v roku 2001 a v roku 2002 vyhrala cenu Grammy v kategórii Best Hard Rock Performance.

Hudobné video režírovala dvojica Brothers Strause. Bolo nominované na Best rock Video počas MTV Video Music Awards, ale prehralo z videoklipom „Rollin’ (Air Raid Vehicle)“ od Limp Bizkit.

Zoznam skladieb
CD Singel

DVD Singel

Pozície v rebríčkoch

Referencie

Externé odkazy
 Crawling oficiálne hudobné video

Piesne z 2000
Piesne skupiny Linkin Park
Single z 2001
Single skupiny Linkin Park
Rockové balady

lt:Hybrid Theory#Crawling
Hana Mašlíková

Hana Mašlíková (* 18. máj 1982, Teplice) je česká modelka a moderátorka.

Životopis 
Základnú školu navštevovala v Krupke, potom študovala na strednej škole, no po dvoch rokoch štúdium prerušila. Následne  ho dokončila diaľkovo v Prahe popri zamestnaní. Mediálne známou sa stala ako účastníčka v reality show Trosečník. Na TV Prima moderovala nočnú telefonickú reláciu Sexy šance. Pracovala ako obchodná manažérka v modelingovej agentúre.

Iné projekty

Externé odkazy 
 Oficiálna stránka

České modelky
Osobnosti z Teplíc
Pasterník

Pasterník je potok prameniaci v pohorí Ľubovnianska vrchovina. Je to ľavostranný prítok rieky Poprad, vtekajúci do rieky v katastrálnom území mesta Stará Ľubovňa.

V obdobiach s vyšším prietokom, najmä počas dlhotrvajúcich alebo prudkých zrážok, potok často spôsobuje nebezpečnú eróziu okolitých svahov a ohrozuje oblasť Zámockej ulice v Starej Ľubovni.

Povodie Popradu
Vodné toky v okrese Stará Ľubovňa
Slovenský zväz pozemného hokeja

Slovenský zväz pozemného hokeja (skr. SZPH) je riadiaci orgán pozemného hokeja na Slovensku. Vznikol v roku 1969, i keď pozemný hokej je na Slovensku organizovaný už od roku 1949. Je riadnym členom Medzinárodnej federácie pozemného hokeja (FIH), Európskej federácie pozemného hokeja (EHF) a rovnako aj Konfederácie športových zväzov SR (KŠZ SR).

Súťaže 
 I. liga mužov vonku: 2 tímy (2014/15)
 I. liga žien vonku: 3 tímy (2014/15)
 II. liga žien vonku: 4 tímy (2011/12)
 I. liga mužov v hale: 5 tímov (2014/15)
 I. liga žien v hale: 6 tímov (2014/15)

Kluby 
 KPH Rača-Bratislava
 KPH HOKO Zlaté Moravce
 ŠK Šenkvice
 HKM Nová Dubnica
 TJ Slávia Holíč
 HK Koliba
 ŠK LIDO Bratislava
 HKM Trenčianska Teplá
 KDVD Bratislava

Referencie

Pozri aj 
 Slovenské národné družstvo pozemného hokeja mužov
 Slovenské národné družstvo pozemného hokeja žien

Externé odkazy 
 Oficiálna stránka SZPH
 SZPH na stránke Medzinárodnej federácie pozemného hokeja 
 SZPH na stránke Európskej federácie pozemného hokeja 
 SZPH na stránke sportslovakia.sk
 Kronika Slovenského športu
 Stránka klubu KPH Rača-Bratislava

 
Národné zväzy pozemného hokeja
Pozemný hokej
Organizácie založené v 1969
Rebeka

Rebeka môže byť:
 ženské prvé (krstné) meno, pozri Rebeka (prvé meno)
 manželka starozákonného patriarchu Izáka, pozri Rebeka (biblická postava)
 román Daphne du Maurierovej, pozri Rebeka (román)
 pejoratívne: prefíkaná, výbojná, jazyčnatá, neporiadna, škaredá a pod. žena (podľa Izákovej manželky)

Pozri aj 
 Rádio Rebeca

Referencie
Slovenský zväz vodného póla

Slovenský zväz vodného póla (skr. SZVP) je riadiacim orgánom vodného póla na Slovensku. Vznikol v roku 1919. Je riadnym členom Medzinárodnej plaveckej federácie (FINA), Európskej plaveckej ligy (LEN) a takisto aj Konfederácie športových zväzov SR (KŠZ SR). Od novembra 2016 je prezidentom zväzu Štefan Šmihuľa, ktorý je zároveň aj jedným z viceprezidentov Slovenskej plaveckej federácie (SPF). A práve pod SPF spadá od roku 2017 aj vodnopólový zväz.

Doterajší prezidenti

Súťaže 
 Pharma group extraliga: 8 tímov (2012/13)
 1. vodnopólová liga mužov: 4 tímy (2011) v súčasnosti neaktívna
 1. vodnopólová liga žien: 4 tímy (2012/13) 
 Národná liga juniorov: 5 tímov (2011)
 Národná liga kadetov: 7 tímov (2011)
 1. Národná liga starších žiakov: 6 tímov (2011)
 2. Národná liga starších žiakov: 5 tímov (2011)
 1. Národná liga mladších žiakov: 6 tímov (2011)
 2. Národná liga mladších žiakov: 5 tímov (2011)
 Národná liga kadetiek: 5 tímov (2011)
 Národná liga žiačok: 4 tímy (2011)

Kluby 

Aktívne
 ŠK Hornets Košice 
 ŠKP Modrí Draci Košice-Staré Mesto
 Slávia UK Bratislava
 KŠK Bratislava 
 Pressburg Water Polo team Bratislava
 KVP Nováky
 Pirana SC Topoľčany
 KVP Komárno
 KPŠ NEREUS Žilina
 PVK Vrútky 
 KVP Kúpele Piešťany
 MKVP Nové Zámky
 Slávia PU Prešov
 VK Žraloci Žilina
 KVP H2O pólo Piešťany
 Three Pools Šamorín
 ŠK Olympia Košice
 

Neaktívne
 KPŠ Akademik Košice
 Slávia ATU Košice

Referencie

Pozri aj 
 Slovenské národné vodnopólové družstvo mužov
 Slovenské národné vodnopólové družstvo žien

Externé odkazy 
 Oficiálna stránka zväzu archive.org
 SZVP na stránke Medzinárodnej plaveckej federácie 
 SZVP na stránke Európskej plvackej ligy 
 Slovenský vodnopólový portál archive.org

 
Národné zväzy vodného póla
Vodné pólo
Organizácie založené v 1919
Chrám Narodenia Pána

Chrám Narodenia Pána alebo Bazilika narodenia (grécky: Βασιλική της Γεννήσεως, arménsky: Սուրբ Ծննդյան տաճար, hebrejskyky: ''כנסיית המולד‎, arabsky: كنيسة المهد) je kostol v Betleheme, postavený nad miestom narodenia Ježiša Nazaretského.

Vznik 
Predstavuje jedno z najsvätejších miest kresťanov. Je to najdlhšie neprestajne fungujúci kresťanský kostol na svete. 

Výstavbu kostola začal Konštantín Veľký s matkou Svätou Helenou v roku 327. Kostol sa postavil v blízkosti jaskyne, ktorá je podľa tradícií považovaná za miesto narodenia Ježiša Nazaretského. Kostol dokončili v 339 ale počas samaritánskeho povstania v 6. storočí vyhorel. V roku 565 Byzantská ríša postavila nový kostol, ktorý rešpektoval architektúru toho prvého. Od dokončenia sa kostol viackrát rozšíril. Boli k nemu dostavané aj výrazné časti. 

V roku 2012 bol kostol zapísaný na zoznam Svetového dedičstva UNESCO (spolu s ostatnými pamiatkami v lokalite). Zároveň patrí medzi dedičstvo v ohrození, pretože budovu narúša prienik vody.

Galéria

Referencie

Pozri aj 
 Ježiš Kristus
 Bazilika Svätého hrobu

Iné projekty

Zdroj 

Biblické miesta
Betlehem (sídlo)
Baziliky
Lokality Svetového dedičstva v Palestíne
Lokality Svetového dedičstva v ohrození
Architektúra z 565
Stavby na Palestínskych autonómnych územiach
Slovenský zväz hádzanej

Slovenský zväz hádzanej (skr. SZH) je národný riadiaci orgán hádzanej na Slovensku. Vznikol v roku 1946. Od roku 1968 do 1992 tvoril spolu s Českým zväzom hádzanej Československý svaz házené (ČSSH). SZH je riadnym členom Medzinárodnej hádzanárskej federácie (IHF), Európskej hádzanárskej federácie (EHF) a takisto aj Slovenského olympijského výboru (SOV) a Konfederácie športových zväzov SR (KŠZ SR). Od roku 2010 je na čele zväzu hádzanársky funkcionár a bývalý hádzanár Jaroslav Holeša.

Súťaže 
 Extraliga hádzanárov: 10 tímov (2018/19)
 Slovensko-česká interliga hádzanárok: 4 tímy (2018/19)
 1. liga mužov: 11 tímov (2018/19)
 1. liga žien: 12 tímov (2018/19)
 2. liga žien: 6 tímov (2018/19)
 Slovenský pohár mužov/žien
 Česko-slovenský pohár mužov
 Majstrovstvá Slovenska v plážovej hádzanej

Kluby 
Extraliga mužov (2018/19)
 HT Tatran Prešov 
 HK AGRO Topoľčany
 HC MŠK Považská Bystrica
 HKM Šaľa
 HC SPORTA Hlohovec
 HC Štart Nové Zámky
 ŠKP Bratislava
 HáO TJ Slovan Modra
 HO TJ Strojár Malacky
 MHK Piešťany

MOL Liga (2018/19) IUVENTA Michalovce 
 HK Slovan Duslo Šaľa
 ŠŠK Prešov
 HK Sokolo Gábor Bánovce nad Bebravou

 Anketa Najlepší hádzanár Slovenska 
SZH od roku 1973 vyhlasuje anketu o najlepšieho hádzanára. V rámci ankety existuje niekoľko kategórií: hádzanár, hádzanárka, najlepšia sedmička podľa hráčskych postov, talent roka (hráč do 20 rokov), najlepší hráč mužskej extraligy/ženskej interligy.Víťazi ankety v kategórii najlepší hádzanár:Víťazi ankety Hádzanár storočia'''

Od roku 2011 SZH vyhlasuje členov tzv. Siene slávy slovenskej hádzanej, v ktorej do roku 2017 pribudlo 45 mien.

Referencie

Pozri aj 
 Slovenské národné hádzanárske mužstvo
 Slovenské národné hádzanárske družstvo žien

Zdroje 
 Oficiálna stránka SZH
 SZH na stránke Medzinárodnej hádzanárskej federácie 
 SZH na stránke Európskej hádzanárskej federácie 
 SZH na stránke Konfederácie športových zväzov SR
 Kronika Slovenského športu

 
Národné hádzanárske zväzy
Hádzaná
Organizácie založené v 1946
Slovenský curlingový zväz

Slovenský curlingový zväz (skr. SCZ) je riadiaci orgán curlingu na Slovensku. Vznikol v roku 2002. Je riadnym členom Svetovej curlingovej federácie (WCF), Európskej curlingovej federácie (ECF) a takisto aj Konfederácie športových zväzov SR (KŠZ SR).

Súťaže 
 Curlingová 1. liga mužov: 8 tímov (2011/12)
 Curlingová 1. liga žien: 8 tímov (2011/12)
 Curlingová 2. liga mužov: 5 tímov (2011/12)
 Majstrovstvá SR v curlingu mixov: 10 tímov (2011)

Kluby 

1. liga mužov (2011/12)
 1. CC Bratislava 
 CC Poprad
 Europartners Modra
 CC Martin
 Guerera Bratislava
 Adara Trnava 
 1. CC Gentleman Bratislava
 CC Pezinok

1. liga žien (2011/12)
 1. CC Bratislava I 
 1. CC Bratislava II
 Europartners Modra
 CC Poprad
 CC Martin
 1. CC Ladies Bratislava
 Olympic Hopes
 Steel

2. liga mužov (2011/12)
 Taurunum 
 Paralympic Team
 Čudnovati Čunjaš
 Šejk
 Stonehunters

Pozri aj 
 Slovenské národné curlingové družstvo mužov
 Slovenské národné curlingové družstvo žien

Externé odkazy 
 Oficiálna stránka SCZ
 SCZ na stránke Svetovej curlingovej federácie 
 SCZ na stránke www.sportslovakia.sk
 Kronika Slovenského športu

 
Národné curlingové zväzy
Curling
Organizácie založené v 2002
Majstrovstvá sveta AMF vo futsale

Majstrovstvá sveta AMF vo futsale alebo Majstrovstvá sveta v sálovom futbale je najvyššie medzinárodne podujatie vo futsale (AMF), ktoré riadi Svetová futsalová asociácia (AMF). 

Jeho história siaha do roku 1982, kedy sa v Brazílii konali prvé majstrovstvá sveta, vtedy ešte pod hlavičkou Medzinárodnej futsalovej federácie (FIFUSA). Do roku 2003 prebiehali s trojročnou periodicitou, od roku 2003 však už prebiehajú so štvorročnou. Prvých 7 majstrovstiev pôsobilo pod hlavičkou FIFUSA a hralo sa len v mužskej kategórii, potom prebrala "štafetu" AMF, ktorá od roku 2008 začala organizovať MS aj v ženskej kategórii.

Výsledky

Muži

Zoznam

Medailová bilancia družstiev

Ženy

Zoznam

Medailová bilancia družstiev

Pozri aj 
 Majstrovstvá Európy UEFS vo futsale
 Majstrovstvá sveta FIFA vo futsale

Externé odkazy 
 Oficiálna stránka Svetovej futsalovej asociácie

Zdroje 
 Majstrovstvá sveta na stránke Svetovej futsalovej asociácie archive.org 
 Majstrovstvá sveta na stránke rsssf.com 
 História majstrovstiev sveta na stránke solofutbolnet.com
Dragonette

Dragonette je kanadská electropopová skupina, ktorá vznikla v roku 2005. Jej členmi sú speváčka-skladateľka Martina Sorbara, basgitarista a producent Dan Kurtz (tiež v The New Deal) a bubeník Joel Stouffer.

Skupina vydala rovnomenné EP predtým, ako podpísala zmluvu s vydavateľstvom Mercury Records a presťahovala sa do Londýna, kde vydala svoj debutový štúdiový album Galore, ktorý bol kriticky hodnotený. Druhý štúdiový album Fixin to Thrill vydala skupina v roku 2009.

Diskografia

Albumy

EP
Dragonette EP (2005)
Mixin to Thrill (2010)

Single

Spolupráca na singloch

Referencie

Iné projekty

Externé odkazy
 Oficiálna webstránka
 Oficiálne fórum
 

Kanadské new wave hudobné skupiny
Synthpopové hudobné skupiny
Hudobné skupiny z 2005
Elektronické hudobné skupiny
Hudobné skupiny z Toronta
Kia Soul

Kia Soul je automobil nižšej strednej triedy v prevedení 5 – dverového hatchbacku. Na trh bolo uvedené v roku 2008 v Paríži. Od roku 2010 sa začalo vyrábať v Južnej Kórei a distribuovať postupne do celého sveta. Dizajn automobilu Kia Soul sa vyznačuje hranatým tvarom, ľahko rozpoznateľným na cestách.

Výbava vozidla
Interiér vozidla stavia na funkčnosti zabudovaného CD prehrávača so satelitným rádiom, USB či šiestich reproduktoroch. Keďže výbava sa odvíja i od cenovej relácie vozidla, v tej pokročilejšej je zabudovaný aj Bluetooth. 
Základný model Kia Soul disponuje oceľovými 15 palcovými diskami. V porovnaní s modelom vyššej kategórie, kde sú disky vyrobené z ľahkých zliatin a s rozmermi 16 – 18 palcov. Základný model zahŕňa tempomat, riadiacu páku, doplnkový audio systém, vyhrievanie sedadiel, elektrické ovládanie a vykurovanie spätných zrkadiel, parkovací senzor či LED smerovky. Cena automobilu Kia Soul v základnom prevedení sa pohybuje okolo 15 000 €. Najdrahšie modely sú k dispozícií v cenovej relácií 17 000 – 18 000 €.

Motor a spotreba
Kia Soul sa vyznačoval motorom s objemom 1.6 l a výkonom 91 kW a 5 – stupňovou prevodovkou. S výkonnejším prevedením vozidla rástol i objem motora. Lepšie modely Kia Soul zahrňujú v sebe motor 2.0 l s celkovým výkonom 106 kW a 4-stupňovú prevodovku. 
Rok 2001 priniesol so sebou zmeny, ktoré sa netýkali len dizajnu automobilu ale aj motora. Priame vstrekovanie 1.6 l motora sa pohybuje na spotrebe 7,1 l/ mimo mesta.
Spoločnosť Kia Motors v roku 2010 predstavila v Sao Paule novú technológiu Flex-Fuel ktorá dokáže ušetriť oproti bežným Soul modelom až 44 % paliva. Zavedením tejto novej technológie získal Kia Soul nový názov, a to Kia Soul Flex.

Bezpečnosť
Kia Soul získal celkové hodnotenie 5 hviezdičiek (najvyšší možný počet) v hodnotení bezpečnosti áut na testoch Euro NCAP čím sa zaraďuje do skupiny najbezpečnejších rodinných áut na svete.

Koncepty
V priebehu posledných rokov predstavila spoločnosť Kia Motors viacero typov a limitovaných verzií automobilu Kia Soul. V roku 2006 bol trhu v Detroite predstavený Kia Soul Concept. Rok 2008 predstavil v Paríži Kia Soul Hybrid a Ženevská Motor Show Kia Soul Burner, Diva a Searcher. Ďalšia verzia – Kia Soul Denim sa pre americký trh vyrobil v počte len 1200 limitovaných kusov.
Počas posledných rokov bolo uvedené množstvo konceptov či limitovaných sérii, patria sem napríklad Kia Soul Concept predstavený v roku 2006 na North American International Auto Show v Detroite, Kia Soul Hybrid uvedený na Paris Motor Show v roku 2008, Kia SOUL Burner, Diva, Searcher (2008) predstavené na Ženevskej Motor Show v roku 2008 a Kia Soul Denim (2009), limitovaná edícia 1200 kusov pre americký trh.

Iné projekty

Zdroj
 Článok venovaný automobilu Kia Soul na slovenských stránkach o autách Kia.
 Stránka o Kia Soul dostupná na topspeed.sk.

Soul
Automobily nižšej strednej triedy
Karol Šiška

Prof. MUDr. Karol Šiška, DrSc. (* 19. marec 1906, Selenča† 12. apríl 2000, Senec) bol lekár, chirurg, vysokoškolský profesor, zakladateľ slovenskej kardiochirurgie.

Život 
Narodil sa 19. marca 1906 v Selenči v Báčskej oblasti Juhoslávie. Po maturite na gymnáziu v Sarvaši a Novom Sade študoval na Lekárskej fakulte Karlovej univerzity v Prahe.

V rokoch 1931-1939 pracoval ako ústavný lekár v Pražskom sanatóriu v Podolí a aj ako asistent II. chirurgickej kliniky v Prahe. Od roku 1939 bol primárom v liečebných ústavoch v Dolnom Smokovci a vo Vyšných Hágoch, kde sa vo funkcii vedúceho chirurgického centra zaslúžil o prepracovanie a zavedenie najmodernejších liečebných metód v liečbe pľúcnej a kostnej tuberkulózy. Počas Slovenského národného povstania bol veliteľom Prvej poľnej partizánskej nemocnice na Starých Horách. Po prechode frontu sa pridal k československému armádnemu zboru gen. Ludvíka Svobodu, kde zastával funkciu šéfchirurga.

Po vojne zastával ďalej funkciu primára nemocnice v Dolnom Smokovci, neskôr bol primárom chirurgického oddelenia Liečebne tuberkulózy vo Vyšných Hágoch - do roku 1950 bol jej riaditeľom. Po príchode do Bratislavy v roku 1950 sa stal primárom Mestského ústavu národného zdravia a o štyri roky neskôr prednostom II. chirurgickej kliniky. Poverili ho zriadením centra pre hrudnú chirurgiu, neskôr tu zriadili kardiochirurgické centrum. Začal prednášať na Univerzite Komenského, kde ho roku 1953 vymenovali za profesora.

Posledné roky svojho života prežil v Senci v kruhu svojej rodiny. Zomrel 12. apríla 2000, pochovaný je v dolnej časti starého cintorína.

Dielo 
Bol zakladateľom slovenskej kardiochirurgie, klinický a experimentálny pracovník, funkcionár SAV a zakladateľ Ústavu pre výskum srdca SAV. Vo vedeckovýskumnej práci sa zameral na pľúcnu, srdcovú a experimentálnu chirurgiu.

V 50. rokoch vykonal prvú úspešnú operáciu srdca s mimotelovým krvným obehom v Československu. Ako prvý urobil takúto operáciu v Poľsku, vtedajšej NDR a inde vo východnom bloku. Bol vyznamenaný najvyššími vyznamenaniami viacerých krajín. Viedol lekársky tím, ktorý v roku 1968 uskutočnil prvú transplantáciu ľudského srdca s mimotelovým obehom krvi v strednej a východnej Európe. Vzhľadom na jeho vedeckovýskumný prínos ho v roku 1970 vymenovali za predsedu Slovenskej akadémie vied (SAV). Bol členom viacerých zahraničných inštitúcií.

Externé odkazy 
 Lekár aj výborný pedagóg. Senčan, 4/2006, s. 11, Dostupné online

Slovenskí chirurgovia
Slovenskí kardiológovia
Absolventi Karlovej univerzity
Slovenskí vysokoškolskí pedagógovia
Slovenskí univerzitní profesori
Osobnosti SNP
Predsedovia Slovenskej akadémie vied
Pracovníci Slovenskej akadémie vied
Členovia Ústredného výboru Komunistickej strany Česko-Slovenska
Majstrovstvá sveta v rugby league

Majstrovstvá sveta v rugby league je najvyššie medzinárodne podujatie národných družstiev v rugby league, ktoré organizuje Medzinárodná federácia rugby league (RLIF). Jeho história siaha do roku 1954, kedy sa vo Francúzsku konali prvé majstrovstvá sveta mužov, a oveľa neskôr, v roku 2000 v Spojenom kráľovstve, aj prvé majstrovstvá sveta žien. Najviac titulov získal Austrália v kategórii mužov a Nový Zéland v kategórii žien.

Výsledky

Muži

Zoznam

Medailová bilancia družstiev

Ženy

Zoznam

Medailová bilancia družstiev

Pozri aj 
 Majstrovstvá Európy v rugby league
 Majstrovstvá sveta v ragby

Iné projekty

Externé odkazy 
 Oficiálna stránka Medzinárodnej federácie rugby league 
 Rugby league vo svete

Zdroje 
 Oficiálna stránka Majstrovstiev sveta v rugby league 
 Majstrovstvá sveta na stránke rugbyleagueplanet.com 
 Majstrovstvá sveta v rugby league na stránke bbc.co.uk 
 Majstrovstvá sveta v rugby league na stránke napit.co.uk 
 Majstrovstvá sveta v rugby league na stránke the-sports.org
Kofi Kingston

Kofi Nahaje Sarkodie-Mensah (* 14. august 1981, Ghana), známy pod prezývkou Kofi Kingston je ghanský profesionálny wrestler, ktorý momentálne pôsobí v spoločnosti WWE v rosteri RAW. Na svojom konte má viacero titulov. V súčasnosti je s Evanom Bournom tag tímovým šampiónom.

Iné projekty

Externé odkazy
Kofi Kingston Online
 Kofi Kingston na WWE.com

Narodenia v 1981
Žijúci ľudia
Wrestleri